
Jautājumi un atbildes par atklāto konkursu

“Ielu un ietvju seguma atjaunošana: Uzvaras bulvāra posmā no Akmens tilta līdz Bāriņu ielai; Aristida Briāna ielā; Mūkusalas ielas posmā no Akmens tilta līdz Mūkusalas ielas satiksmes rotācijas aplim; Katoļu ielas ietvēm”

(identifikācijas numurs AMD 2026/59)

28.07.2026.
Jautājums: 

Līguma projekta otrais “6.6.” punkts nosaka, ka Būvuzņēmējam, organizējot darbus, līdz akta par darbu pabeigšanu objektā parakstīšanai (2.pielikums) saskaņā ar Pasūtītāja 2025.gada 22.aprīļa iekšējiem noteikumiem Nr.AMD-25-4-nts “Par ielu un velosipēdu ceļu ikdienas uzturēšanu” jānodrošina objekta uzturēšana ziemas sezonā laika posmā no 16.oktobra līdz 15.aprīlim. Savukārt 6.4.punkts nosaka, ka gadījumā, ja Darbus nav iespējams veikt nelabvēlīgu meteoroloģisko apstākļu iestāšanās dēļ (tehnoloģiskais pārtraukums), Būvuzņēmējs objekta uzturēšanu veic par saviem līdzekļiem.

Lūdzam Pasūtītāju apstiprināt, ka Pretendentam, sagatavojot finanšu piedāvājumu, jāparedz un jāieplāno objekta uzturēšana ziemas sezonā (16.10.–15.04.) atbilstoši iepriekš minētajiem līguma projekta nosacījumiem, tai skaitā gadījumā, ja Darbi objektā nav pabeigti un ir iestājies tehnoloģiskais pārtraukums nelabvēlīgu meteoroloģisko apstākļu dēļ, kā rezultātā objekta nodošanas-pieņemšanas process (akts par darbu pabeigšanu objektā) vēl nav noslēgts. Lūdzam apstiprināt, ka minētās uzturēšanas izmaksas Pretendentam ir jāiekļauj piedāvājuma cenā.
Atbilde:

Pasūtītājs apstiprina, ka uzturēšanas izmaksas pretendentam ir jāiekļauj piedāvājuma cenā.
Jautājums:

Vēršam uzmanību, ka līguma projekta minētajā sadaļā punktu numerācija ir dublēta – sadaļā divkārt ir ietverts punkts ar numuru “6.5.” un divkārt punkts ar numuru “6.6.”:

- pirmais “6.5.” – par darba aizsardzības koordinatora norīkošanu;

- pirmais “6.6.” – par līgumu noslēgšanu par būvgružu nodošanu;

- otrais “6.5.” – par vides aizsardzības prasībām un ielu ikdienas uzturēšanu;

- otrais “6.6.” – par objekta uzturēšanu ziemas sezonā laika posmā no 16.oktobra līdz 15.aprīlim.

Lūdzam Pasūtītāju labot līguma projekta punktu numerāciju, lai izslēgtu pretrunīgu interpretāciju piedāvājumu sagatavošanas un līguma izpildes laikā.

Atbilde:


Pasūtītājs skaidro, ka ir notikusi tehniska pārrakstīšanās kļūda, līguma projekts tiks precizēts. Elektronisko iepirkumu sistēmā tiks publicēti precizējumi līguma projektā. Lūdzam sekot līdzi informācijai tīmekļa vietnē www.eis.gov.lv.

